Document ID: 31985R1482

ΚΑΝΟΝΙΣΜΌΣ (ΕΟΚ) αριθ. 1482/85 ΤΟΥ ΣΥΜΒΟΥΛΙΟΥ της 23ης Μαΐου 1985 για την τροποποίηση του κανονισμού (ΕΟΚ) αριθ. 1785/81 περί κοινής οργανώσεως αγοράς στον τομέα της ζάχαρης
Ι
(Πράξεις για την ισχύ των οποίων απαιτείται δημοσίευση)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42, και 43,
την πρόταση της Επιτροπής (1),
(1) ΕΕ αριθ. C 67 της 14.3.1985, σ. 13.
τη γνώμη του Ευρωπαϊκού Κοινοβουλίου (2),
(2) ΕΕ αριθ.C 94 της 15.4.1985.
Εκτιμώντας:
ότι η δοκιμαστική αναστολή της εφαρμογής του καθεστώτος εξίσωσης των εξόδων αποθεματοποίησης στις προτιμησιακές ζάχαρες κατά τις περιόδους εμπορίας 1982/83 μέχρι 1984/85 δεν είχε καμία δυσμενή συνέπεια στις αγορές που διέπει ο κανονισμός (ΕΟΚ) αριθ. 1785/81 (3), όπως τροποποιήθηκε τελευταία από τον κανονισμό (ΕΟΚ) αριθ. 606/82 (4) ότι, κατά συνέπεια, η εφαρμογή του εν λόγω καθεστώτος στις προτημισιακές ζάχαρες δεν είναι πλέον απαραίτητη, ιδίως όσον αφορά τις δαπάνες διαχείρισης που θα αντιπροσώπευε για τα ενδιαφερόμενα κράτη μέλη
(3) ΕΕ αριθ. L 177 της 1.7.1981, σ. 4.
(4) ΕΕ αριθ. L 74 της 18.3.1982, σ. 1.
ότι η διεύρυνση της Κοινότητας καθιστά αναγκαία τη λήψη μέτρων παρέμβασης προκειμένου να εξασφαλισθεί ο τακτικός εφοδιασμός του συνόλου των κοινοτικών εργοστασίων ραφιναρίσματος τα οποία μεταποιούν την ακατέργαστη ζάχαρη σε λευκή ζάχαρη ότι ο εφοδιασμός αυτός καθιστά απαραίτητη την προμήθεια, επιπλέον της προτιμησιακής ζάχαρης, ακατέργαστης ζάχαρης από ζαχαροκάλαμο η οποία παράγεται στα υπερπόντια γαλλικά διαμερίσματα και ακατέργαστης ζάχαρης από τεύτλα κοινοτικής συγκομιδής ότι πρέπει, μέσω των μέτρων παρέμβασης, οι τιμές των δύο τελευταίων ειδών ζάχαρης να καταστούν ανάλογες με την τιμή της προτιμησιακής ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Ο κανονισμός (ΕΟΚ) αριθ. 1785/81 τροποποιείται ως εξής:
1. Στο άρθρο 8 παράγραφος 2, το δεύτερο εδάφιο διαγράφεται.
2. Στο άρθρο 8 παράγραφος 2, το τρίτο και τέταρτο εδάφιο αντικαθίστανται από το ακόλουθο κείμενο:
«Τα κράτη μέλη εισπράττουν κατά περίπτωση μια συνεισφορά από κάθε ζαχαροβιομήχανο:
- ανά μονάδα βάρους παραγόμενης ζάχαρης,
- ανά μονάδα βάρους σιροπίων που αναφέρονται στο πρώτο εδάφιο, που έχουν παραχθεί πριν από την παραγωγή ζάχαρης σε στερεά κατάσταση και διατίθενται ως έχουν.
Το ποσό της απόδοσης είναι το ίδιο για όλη την Κοινότητα. Αυτός ο κανόνας ομοιομορφίας εφαρμόζεται επίσης και για τις συνεισφορές.»
3. Στο άρθρο 8 παράγραφος 4, διαγράφεται το στοιχείο γ).
4. Στο άρθρο 9, οι παράγραφοι 4 και 5 αντικαθίστανται από το ακόλουθο κείμενο:
« 4. Λαμβάνονται κατάλληλα μέτρα όσον αφορά τα έξοδα μεταφοράς και αποθεματοποίησης της ζάχαρης που παράγεται στα υπερπόντια γαλλικά διαμερίσματα, προκειμένου να καταστεί δυνατή η διάθεσή της στις ευρωπαϊκές περιφέρειες της Κοινότητας.
Είναι δυνατόν να προβλεφθεί, στο μέτρο που είναι αναγκαίο για τον εφοδιασμό των εργοστασίων ραφιναρίσματος, ότι η ακατέργαστη ζάχαρη που παράγεται από τεύτλα τα οποία έχουν συγκομισθεί στην Κοινότητα θα απολαύει των ιδίων μέτρων όπως η ζάχαρη που αναφέρεται στο πρώτο εδάφιο.
Κατά την έννοια του παρόντος άρθρου, ως εργοστάσιο ραφιναρίσματος νοείται μία τεχνική μονάδα της οποίας η μόνη δραστηριότητα είναι να ραφινάρει είτε ακατέργαστη ζάχαρη είτε σιρόπια που έχουν παραχθεί πριν από την παραγωγή ζάχαρης σε στερεά κατάσταση.
5. Το Συμβούλιο καθορίζει, με ειδική πλειοψηφία μετά από πρόταση της Επιτροπής, τους γενικούς κανόνες για την εφαρμογή των προηγούμενων παραγράφων, οι οποίοι μπορούν να παρεκκλίνουν από το άρθρο 8 για την εφαρμογή της παραγράφου 4, καθώς και τα χημικά προϊόντα που αναφέρονται στην παράγραφο 3.»
5. Στο άρθρο 9 παράγραφος 6, προστίθεται η ακόλουθη περίπτωση:
«- τα μέτρα που αναφέρονται στην παράγραφο 4 δεύτερο εδάφιο.»
ρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαΐου 1985.

Labels: 17
8
3
6
18